राज्य स्तरीय मास्टर ट्रेनर्स बी जी तैलंग ने ईवीएम से वोट डालने और वीवीपैट (वोटर वैरीफाइड पेपर ऑडिट ट्रायल) के बारे में भी बताया तो पहली बार मतदान करने जा रहे विद्यार्थियों की मतदान के प्रति जिज्ञासा व खुशी देखते ही बनी। फिर क्या विद्यार्थियों ने कतारबद्ध होकर ईवीएम से वोट डालकर देखे। साथ ही वीवीपैट में पर्ची देखकर अपने वोट का सत्यापन भी किया। प्रो. बी जी तैलंग ने ईवीएम से व्यवहारिक प्रदर्शन कर विद्यार्थियों को बताया कि जब आप मतदान केन्द्र में प्रवेश करेंगे, तो पीठासीन अधिकारी बैलेट यूनिट को तैयार करेंगे। मतदाता को बैलेट यूनिट में अपनी पसंद के प्रत्याशी के नाम और चुनाव चिन्ह के सामने वाले नीले बटन को दबाना होगा। इससे चुनाव चिन्ह के सामने वाली लाल लाईट जल उठेगी। वीवीपैट में प्रिंटर से एक पर्ची निलकेगी, जिसमें पसंद के प्रत्याशी का सरल क्रमांक, नाम और चुनाव चिन्ह अंकित होगा। बैलेट पर्ची सिर्फ 7 सैकेण्ड तक दिखेगी। इसके बाद प्रिंटर के नीचे रखे ड्रॉप बॉक्स में गिर जायेगी।